เรื่องร้องเรียน (ถนน) วันที่ 2022-08-10 08:38:37 — แขวงตลาดยอด เขตพระนคร กรุงเทพมหานคร
ร้องเรียนเรื่อง การถูกยกเลิกสิทธิขายแผงลอยในถนนข้าวสาร 

จากประกาศกรุงเทพมหานคร 

เรื่องหลักเกณฑ์ วิธีการ และเงื่อนไขการขาย หรือ จำหน่ายสินค้าในพื้นที่ทำการค้าบริเวณถนนข้าวสาร

ตามประกาศที่ลงในวันที่ 21 สิงหาคม 2563 สมัยอดีตผู้ว่าพลตำรวจเอก อัศวิน ขวัญเมือง 

ในข้อ3.5 ที่แจ้งว่าไม่อนุญาตให้เจ้าของอาคาร หรือผู้ประกอบการในอาคารที่ตั้งในบริเวณพื้นที่ถนนข้าวสาร สามารถ มีสิทธิขายของแผงลอยได้ 

ข้าพเจ้าขอร้องเรียนเรื่องสิทธิความเท่าเทียมกันที่ควรพึ่งได้ เนื่องจากข้าพเจ้าได้ทำการค้ามาในถนนข้าวสาร มากกว่า40 ปี และ มีการขายของบริเวณแผงลอยหน้าบ้านมาอย่างถูกต้องเสมอ ซึ่งทางเทศกิจก็อนุญาตให้ทำการขายได้เสมอมา แต่เมื่อมีการออกกฎนี้ออกขึ้นมาทำให้ข้าพเจ้าและอีกหลายคนที่เป็นเจ้าของอาคารเกิดความเดือดร้อนอย่างมาก เพราะพื้นที่ที่เคยทำมาหากกินของดิฉันถูกยกเลิกสิทธิไป 
ด้วยเหตุนี้ข้าพเจ้าจึงขอร้องเรียกร้องทวงสิทธิที่ควรจะได้ขายต่อไปคืนกลับมา ข้าพเจ้าต้องการเรียกร้องสิทธิความเท่าเทียมกันของประชาชนคนไทยคนหนึ่งที่ควรพึงได้ เนื่องจากข้าพเจ้าเป็นประชาชนที่เสียภาษีเหมือนกับประชาชนคนอื่นทั่วไป แต่กลับไม่มีสิทธิที่จะได้ขายของแผงลอย ข้าพเจ้าเป็นเจ้าของอาคารแต่ก็ได้รับผลกระทบความเดือดร้อนเรื่องรายได้ตั้งแต่โควิดมาเหมือนกัน ไม่ต่างจากคนขายแผงลอยคนอื่นทั่วไป ข้าพเจ้าจึงต้องการเรียกร้องสิทธิคืนกลับมา 

ส่วนอีกประเด็นที่ข้าพเจ้าเกิดความสงสัย เนื่องจากกฎนี้ได้รับการอนุมัติสมัยอดีตผู้ว่าพลตำรวจเอก อัศวิน ขวัญเมือง แต่เนื่องจากตอนนี้กรุงเทพมหานคร ได้เปลี่ยนท่านผู้ว่าแล้ว ซึ่งข้าพเจ้าเชื่อในความมีคุณธรรมและยุติธรรมของท่านผุ้ว่าชัชชาติ สิทธิพันธุ์ ข้าพเจ้าจึงต้องการทราบว่ากฎนี้ยังสามารถใช้ได้อยู่จริงหรือไหม 

ข้าพเจ้าจึงต้องการขอร้องเรียนตามเรื่องข้างบนนี้

ถ้าข้าพเจ้าจำเป็นต้องส่งเรื่องร้องเรียนนี้ไปที่ส่วนไหนเพื่อจะเป็นประโยชน์ในการพิจารณาได้อีก รบกวนช่วยแจ้งให้ด้วยคะ

ขอบพระคุณมากค่ะ

รายละเอียดเอกสารสามารถดูได้ที่ไฟล์แนบข้างล่างนี้คะ